**KOBENHAVN, drugi semester 2022**

**»Kako ste bili zadovoljni z izmenjavo in zakaj**?

Z izmenjavo sem bila izjemo zadovoljna. Copenhagen sem obiskala v letu 2022 v semestru od februarja do julija. Nad mestom sem bila očarana, Copenhagen je prelepo mesto, polno življenja. Študij je bil organiziran dobro in študentski dom, v katerem sem živela, je bil izjemen. Na izmenjavi sem spoznala ogromno novih ljudi, občutila, kako je živeti v tuji državi sam, in se poleg tega tudi nekaj naučila za študij. Študij sam ni zahteven in ti tako omogoča ogromno prostega časa.

**Ste imeli redna predavanja v angleščini ali samo občasne konzultacije?**

Vsa predavanja so bila v angleščini. Vsi profesorji govorijo dobro angleščino, zato je predavanja lahko spremljati.

**Kako bi ocenili kakovost študija?**

Kakovost študija bi ocenila kot precej visoko. V prvem modulu, ki poteka do velikonočnih počitnic, je študij potekal v obliki predavanj in dveh manjših projektov, na koncu pa se znanje preverja z ustnim izpitom. Ustni izpit ni težek, z obiskovanjem predavanj in manjšo količino učenja zelo lahko dosežeš lepo oceno. V drugem modulu se skozi celoten čas v skupinah načrtuje projekt, ki ga na koncu v obliki debate s profesorji in še eno skupino, predstavlja/zagovarja. Poleg tega so na urniku tudi predavanja. Vsa predavanja so neobvezna, prisotnosti ne preverjajo in je sodelovanje torej popolnoma odvisno od posameznika**.**

**Kakšni so bili profesorji?**

Profesorji so bili prijazni, vedno pripravljeni pomagati in bili na voljo za konzultacije. Vsi govorijo dobro angleško.

**Bi kateri predmet/profesorja posebej pohvalili/skritizirali?**

Zelo mi je bil všeč drugi modul, v katerem smo načrtovali projekt. Skozi skupinsko delo tega projekta sem se naučila ogromno, bil je izjemno zanimiv in od tebe zahteval ogromno iniciative in raziskovanja v svojem prostem času.

**Kakšni so življenjski stroški v primerjavi s temi v Sloveniji?**

Življenjski stroški so zelo visoki. Cena najemnine v deljenem stanovanju se giba okoli 700€, študenstki domovi precej podobno, vse privatne oblike stanovanj pa so zelo drage. Moji mesečni stroški poleg najemnine so bili okoli 400€. Na Danskem je vse, tudi trgovine, precej drago. Pijača v lokalih in klubih je izjemno draga, prav tako vstopnine. Za malo bolj prijazne cene vam predlagam local Studenterhuset, ki se nahaja v centru mesta.

**Koliko je treba imeti za namestitev?**

Namestitev povprečno stane okoli 700€. Sama sem plačevala okoli 1000€, saj sem živela v študenskem domu v središču centra. Predlagam vam, da stanovanja začnete iskati najkasneje 4 mesece pred izmenjavo, saj je deljena stanovanja težko dobiti. Za namestitev vam predlagam kjerkoli v okolici universe (Frideriksberg) ali v centru in neposredni okolici mestnega središča.

**Je ustanova velika? Sprejme veliko tujih študentov?**

Ustanova je po velikosti približno enako velika kot slovenska, sprejme pa kar precej tujih študentov. Sama sem bila v prvem modulu v razredu z večinoma Erasmus študenti, kasneje tudi z domačimi. Ne glede na to vsi študenti govorijo angleško zelo dobro.

**Kakšne so možnosti za druženje z domačimi in tujimi študenti?**

Z domačimi študenti se lahko družiš v prostem času ali pa nekatere zagotovo bolje spoznaš v drugem modulu. S tujimi študenti si konstantno v stiku, saj so v tvoji skupini celoten prvi modul.

**Kakšno je mesto?**

Mesto je prelepo. Ima manjši center z trgovinami, izgleda precej podobno centru Ljubljanje. Mesto ima dober sistem metrojev in avtobusov, poleg tega pa ima tudi tako imenovane ‘’S-trains’’, ki vozijo daljše razdalje. Mesto je mirno, ima veliko parkov in dobro nočno življenje.

**Kako je bilo poskrbljeno za obšolske dejavnosti?**

Univerza ponuja obšolske dejavnosti na različnih kampusih. Vse informacije lahko najdete na njihovi spletni strani. Ponujajo različne oblike športov, plesa, glasbe.

**Kaj priporočate študentom, ki nameravajo iti na študij tja?**

Predlagam vam, da z iskanjem stanovanja začnete hitro in da se te izmenjave zagotovo udeližite. Super je!

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?«**

Da. Lahko me kontaktirate na jerca.zobec@gmail.com ali pa facebook Jerca Zobec